Grizkrona kukolo

La Grizkrona kukolo, Coccyzus lansbergi, estas specio de la kukoledoj, familio de la ordo de birdoj, nome Cuculiformes, kiuj inkludas ankaŭ la Geococcyx, la aniojn, kaj la centropojn.HBW and BirdLife International (2021) Handbook of the Birds of the World kaj BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022 Ĝi troviĝas en Kolombio, Ekvadoro, Peruo, kaj Venezuelo, kiel vaganto en Bonaire kaj en Galapagoj,Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022 kaj eble en Panamo.Erritzøe, J., Mann, C.F., Brammer, F.P. kaj Fuller, R.A. (2012). Cuckoos of the World. Christopher Helm, London.

Taksonomio kaj sistematiko
La grizkrona kukolo estas pli proksime parenca al la karibaj specioj de la genro Coccyzus ol al la aliaj trovitaj en Sudameriko.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. A classification of the bird species of South America. American Ornithological Society.  Alirita la 24an de Julio, 2022 La specio estas monotipa.

Aspekto
La grizkrona kukolo estas 25 ĝis 28 cm longa, ĉirkaŭ duono de kiu estas la vosto. Maskloj pezas 46 ĝis 56 g. La beko de la specio estas fortika, iom kurba, kaj nigra kun kelkfoje griza aŭ flava makulo ĉe la bazo de la mandiblo. Maskloj kaj inoj havas la saman plumaron. Plenkreskuloj havas ardezgrizan ĉapon ĝis sub la okulo. Iliaj supraj partoj kaj flugiloj estas ruĝecbrunaj. La supra surfaco de ilia vosto estas nigra; la malsupra flanko de la centra paro da plumoj estas nigra kaj la cetero nigra kun blankaj pintoj. Ilia okulo estas ĉirkaŭita de mallarĝa ringo de nuda haŭto, kiu estas flava, blanka aŭ flavecgriza. Iliaj subaj partoj estas malhelruĝbrunaj flavbrunaj. Junuloj similas al plenkreskuloj sed havas brunan kronon kaj malpli blankan sur la vosto.Payne, R. B. kaj G. M. Kirwan (2020). Gray-capped Cuckoo (Coccyzus lansbergi), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 25an de Septembro, 2022

Distribuado kaj habitato
La grizkrona kukolo havas du apartajn populaciojn. Unu estas en norda Kolombio kaj nordokcidenta Venezuelo kaj la alia en okcidenta Ekvadoro kaj ekstreme norda Peruo. La ​​specio estis dokumentita kiel vaganto sur Bonaire (insulo apud la venezuela marbordo) kaj sur la Galapagoj. Du raportoj el Panamo ŝajne ne estis akceptitaj de la Nordamerika Klasifika Komitato de la Usona Ornitologia Societo.

La grizkrona kukolo loĝas en diversaj pejzaĝoj, inkluzive de tropikaj humidaj ĝis sekaj duonfalfoliaj arbaroj, aridaj arbaroj, ĉeriveraj arbaroj kaj arbustaj savanoj. Laŭ alteco ĝi plejparte varias de marnivelo ĝis 800 m en Peruo, ĝis 1 800 m en Ekvadoro, ĝis 600 m en Kolombio, kaj ĝis 1 400 m en Venezuelo. Ekzistas kelkaj registroj de pli altaj altitudoj.

Kutimaro
Movoj
La grizkrona kukolo estas parte aŭ tute migranta, sed la tempo kaj lokoj estas malbone konataj. Migrado povus esti ene de ĉiu aparta areo prefere ol inter ili.

Manĝado
La grizkrona kukolo manĝas insektojn; raŭpoj kaj kelkaj vespoj ŝajne formas la plejparton de ĝia dieto.

Reproduktado
La reprodukta sezono de la grizkrona kukolo en Ekvadoro povas esti de januaro ĝis junio, sed detaloj tie kaj en la cetero de ĝia teritorio mankas. Ĝia nesto estas platformo el branĉetoj kovritaj per likenoj, metita sur horizontalan branĉon inter ĉirkaŭ 0,4 kaj 5 metrojn super la tero kaj kaŝita per foliaro. La ovodemetado estas de du ĝis kvin ovoj. Ambaŭ gepatroj kovas la ovojn dum naŭ ĝis dek du tagoj, kaj elnestiĝo okazas ok ĝis dek tri tagojn post eloviĝo. Kovado komenciĝas per la unua ovo demetita, do eloviĝo estas nesinkrona kaj la idoj malsamas laŭ grandeco.

Voĉo
La kanto de la grizkrona kukolo estas "rapida serio de 6–8 kavaj kaj falantaj 'ku'-notoj, ofte kun eta paŭzo antaŭ la lasta noto, ekz., 'kukukukukukuku-ku'." Ĝi povas esti ripetata plurajn fojojn dum ĉiu kantoserio.

Statuso
La IUCN taksis la grizkronan kukolon kiel Malplej Zorgiga, kvankam ĝia populacio ne estas konata kaj oni kredas, ke ĝi malpliiĝas. Neniuj specifaj minacoj estis identigitaj. Ĝia distribuo ne estas bone konata; oni supozas, ke ĝi estas sufiĉe ofta sed ankoraŭ loka en okcidenta Ekvadoro kaj malofta aliloke. "Plia esplorado [estas] necesa, ĉefe por difini [la] limojn de ĝia teritorio."

 Referencoj  

 Handbook of the Birds of the World Vol 4, Josep del Hoyo eldonisto, ISBN 84-87334-22-9
 "National Audubon Society" The Sibley Guide to Birds, de David Allen Sibley, ISBN 0-679-45122-6

 Eksteraj ligiloj 

Kategorio:Nestoparazitoj
Kategorio:Kukoledoj
Kategorio:Birdoj de Sudameriko